มีอาการเจ็บและก็
สวัสดีค่ะ อาการเจ็บเต้านม ในช่วงอายุ 15 ปี อาจเกิดจาก1. การเปลี่ยนแปลงของระดับฮอร์โมนในร่างกาย ซึ่งหากมีประจำเดือนแล้ว อาการปวดหรือเจ็บก็มักจะสัมพันธ์กับการมีประจำเดือน คือมักเกิดอาการเจ็บในช่วงก่อนมีประจำเดือนและจะลดลงเมื่อประจำเดือนหมดไป อาการปวดมักเป็นทั้ง 2 ข้าง2. เกิดจากการอักเสบของต่อมน้ำนมและท่อน้ำนม แต่มักจะเห็นผิวหนังของเต้านมบวมแดงร่วมด้วย และอาจเห็นบาดแผลเล็กๆบริเวณหัวนม ซึ่งมักเป็นสาเหตุให้เต้านมอักเสบตามมา3. เกิดจากการใช้ยาบางชนิด เช่น ยาคุมกำเนิด ยาสตรี สมุนไพร อาหารเสริมต่างๆ ยาต้านเศร้า เป็นต้น4. เกิดการบาดเจ็บที่กล้ามเนื้อ หรือกระดูกอ่อน บริเวณฐานของเต้านม จึงทำให้รู้สึกคล้ายเจ็บเต้านมตามไปด้วยสำหรับซีสต์หรือก้อนเนื้องอกในเต้านมนั้น พบได้น้อยมากในช่วงวัยรุ่น จึงไม่น่าใช่สาเหตุหากอาการเจ็บเต้านมสัมพันธ์กับการมีประจำเดือน คือเจ็บในช่วงใกล้จะมีประจำเดือนมา ก็ถือว่าปกติดี และไม่จำเป็นต้องทำอะไร แต่หากไม่ได้สัมพันธ์กับการมีประจำเดือนมา และไม่ได้เกิดจากการใช้ยาใดๆ หรือเต้านมมีการบวมแดงให้เห็น แนะนำให้ไปพบแพทย์เพื่อตรวจรักษาค่ะ